Uvongo Square 10 | LekkeSlaap
Vanaf R410 per nag (plek vir 5)
Dié moderne kompleks is in die hartjie van Uvongo geleë aan die Suidkus van KwaZulu-Natal. Die eenheid is gerieflike op die eerste verdieping geleë en 50 m vanaf verskeie geriewe.
Dié eenheid het slaapplek vir 4 gaste en beskik oor 1 slaapkamer met 'n dubbelbed en 'n en suite-badkamer. Daar is ook 'n oopplan-area met 2 enkelbeddens Daar is 'n dubbelslaapbank op die toegeboude balkon vir 'n ekstra 2 gaste. Die balkon kan ook gedurende die dag omskep word in 'n sitarea. Die kamers het ingeboude kaste. Die en suite-badkamer het 'n wasbak, toilet en 'n bad-oor-stort.Linne word voorsien, maar nie vir die slaapbank nie. Handdoeke word nie voorsien nie.
Die kombuis is toegerus met 'n drieplaatstoof en oond, 'n yskas-vrieskas en 'n mikrogolfoond. Daar is ook 'n 32" platskerm-TV met 'n DVD-speler en DStv-gesinspakket.
Die kompleks is veilig, ommuur, beskik oor 'n afstandbeheerde hek, en daar is 1 toesluitmotorhuis en 1 oop-parkeerplek vir 'n tweede motor of 'n sleepwa. Verder is daar 'n gemeenskaplike braai-area en troeteldiere word ongelukkig nie toegelaat nie.
Nabye besienswaardighede sluit die Krokodilplaas, MacBanana Plaasstal, Lake Eland Wildreservaat of Klipspringer in. 'n Vakansie in Uvongo is ideaal vir die hele gesin en daar is altyd iets om te doen, soos om in die son te bak, swem, snorkel, lyfplankry, branderplankry, draf, kanovaarte, bootry en baljaar op die strand.